Εφαρμογή αποφάσεως 943 (1994)του Συμβουλίου Ασφαλείας του Ο.Η.Ε. Αναστέλλονται από 5ης Οκτωβρίου 1994: α) Οι περιορισμοί που επιβάλλονται από το άρθρο 4 του Προεδρικού Διατάγματος 234/1992 (ΦΕΚ 122/τ. Α/ 15.7.1992) και το άρθρο 7 του Προεδρικού Διατάγματος 421/1993 (ΦΕΚ 180/τ. Α/6.10.1993), σχετικά με τα αεροσκάφη τα οποία δεν είχαν κατασχεθεί μέχρι την 23η Σεπτεμβρίου 1994, και από προηγούμενα σχετικά Προεδρικά Διατάγματα που αφορούν την προμήθεια αγαθών και υπηρεσιών, σε σχέση με κάθε πολιτική επιβατική πτήση από και προς το αεροδρόμιο του Βελιγραδίου η οποία μεταφέρει αποκλειστικά επιβάτες και προσωπικά αντικείμενα και όχι εμπορεύματα, εκτός εάν υπάρχει έγκριση της Επιτροπής που συστάθηκε με την απόφαση 724 (1991) του Συμβουλίου Ασφαλείας. β) Οι περιορισμοί που επιβλήθηκαν με τα άρθρα 7 και 11 του Π.Δ. 421/1993 και με προηγούμενα σχετικά Προεδρικά Διατάγματα που αφορούν την παροχή αγαθών και υπηρεσιών, όσον αφορά τις πορθμειακές υπηρεσίες μεταξύ του ΒΑR της Ομοσπονδιακής Δημοκρατίας της Γιουγκοσλαβίας (Σερβία και Μαυροβούνιο) και του ΒΑRΙ της Ιταλίας, και οι οποίες μεταφέρουν μόνο επιβάτες και προσωπικά αντικείμενα και όχι εμπορεύματα εκτός εάν υπάρχει έγκριση της Επιτροπής που συστάθηκε με την απόφαση 724 (1991). γ) Τα μέτρα που επιβλήθηκαν με τα εδάφια (β) και (γ) του άρθρου 5 του Π.Δ. 234/1992, σχετικά με την συμμετοχή σε αθλητικές συναντήσεις και πολιτιστικές ανταλλαγές. Στον Υπουργό των Εξωτερικών αναθέτουμε την δημοσίευση του παρόντος Διατάγματος και στον ως άνω Υπουργό όπως και στους Υπουργούς Εθνικής Άμυνας, Εξωτερικών, Εθνικής Οικονομίας, Οικονομικών, Εμπορικής Ναυτιλίας, Δικαιοσύνης, Βιομηχανίας - Ενέργειας -Τεχνολογίας, Εμπορίου, Μεταφορών και Επικοινωνιών αναθέτουμε την εκτέλεση του παρόντος Διατάγματος. Αθήνα, 4 Απριλίου 1995 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝ/ΝΟΣ ΣΤΕΦΑΝΟΠΟΥΛΟΣ ΟΙ ΥΠΟΥΡΓΟΙ ΕΘΝΙΚΗΣ ΑΜΥΝΑΣ Γ. ΑΡΣΕΝΗΣ ΕΘΝΙΚΗΣ ΟΙΚΟΝΟΜΙΑΣ Γ. ΠΑΠΑΝΤΩΝΙΟΥ ΔΙΚΑΙΟΣΥΝΗΣΑ. ΠΕΠΟΝΗΣ ΒΙΟΜΗΧΑΝΙΑΣ, ΕΝΕΡΓΕΙΑΣ -ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ Κ. ΣΗΜΙΤΗΣ ΕΞΩΤΕΡΙΚΩΝΚ. ΠΑΠΟΥΛΙΑΣ ΟΙΚΟΝΟΜΙΚΩΝΑ. ΠΑΠΑΔΟΠΟΥΛΟΣ ΕΜΠΟΡΙΚΗΣ ΝΑΥΤΙΛΙΑΣ Γ. ΚΑΤΣΙΦΑΡΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Α. ΤΣΟΥΡΑΣ ΑΝΑΚΟΙΝΩΣΕΙΣ(3) Ανακοίνωση για τη θέση σε ισχύ της προσχώρησης της χώρας μας στη Δυτικοευρωπαϊκή Ένωση. Το Υπουργείο Εξωτερικών ανακοινώνει ότι το Πρωτόκολλο προσχωρήσεως της Ελλάδος στην Συνθήκη Οικονομικής, Κοινωνικής και Πολιτιστικής συνεργασίας και συλλογικής αυτοάμυνας, όπως αυτό τροποποιήθηκε με το τροποποιητικό και συμπληρωματικό Πρωτόκολλο και τα Πρωτόκολλα και Παραρτήματα αυτής, μετά του Παραρτήματος του παραπάνω Πρωτοκόλλου Προσχωρήσεως που υπογράφηκε στη Ρώμη στις 20.11.1992 και κυρώθηκε με τον υπ αριθ. 2179/1994 Νόμο που δημοσιεύθηκε στο υπ αριθ. 7 Φύλλο της Εφημερίδος της Κυβερνήσεως τεύχος Α της 2 Φεβρουαρίου 1994, τέθηκε σε ισχύ, σύμφωνα με τη διάταξη του άρθρου ΙΙΙ του Πρωτοκόλλου αυτού, την 6η Μαρτίου 1995.